ตอนนี้ผมอายุ 16 ปี ขณะที่ผมกำลังเล่นคอมอยู่พบอาการเห็นจุดดำๆเล็กๆลอยไปมาสักเเปปนึง เเล้วหายไป เป็นถึง 2 ครั้ง อยากถามคุณว่าอาการนี้มันเกี่ยวกับการ จ้องหน้าจอคอมหรือมือถือมากไปหรือป่าวครับ เเล้วมีวิธีป้องกันยังไงครับ
สวัสดีค่ะ โรควุ้นตาเสื่อมเป็นโรคที่เกิดจากความเสื่อม พบได้บ่อยแม้คนอายุน้อย มักเกิดในผู้ที่สายตาสั้นหรือเคยผ่าตัดหรือมีอุบัติเหตุในตา โดยเกิดจากการที่สารประกอบของวุ้นในตาตกตะกอนลงมา เศษของวุ้นก็จะลอยไปลอยมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว เป็นโรคที่ไม่มีอันตรายโดยตัวของมันเองถ้าไม่ได้เป็นมาก จนไปดึงรั้งจอประสาทตาให้หลุดออกมา อาจทำให้มีอาการเห็นแสงวาบเหมือนฟ้าผ่า หรือเหมือนมีม่านดำลงมาปิด ถ้ามีอาการดังกล่าวต้องรีบไปพบจักษุแพทย์ ตัวโรคนี้ไม่มีอะไรที่จะป้องกันค่ะ เป็นความเสื่อมที่เกิดขึ้น สามารถดูแลสายตาได้ตามปกติ เช่นหากออกแดดควรใส่แว่นกันแดด เป็นต้นการจ้องหน้าจอมือถือหรือคอมพิวเตอร์นั้น ไม่ได้มีหลักฐานว่ากระตุ้นให้เกิดวุ้นตาเสื่อมมากขึ้นได้โดยตรง แต่การจ้องหน้าจอมือถือหรือคอมพิวเตอร์อาจทำให้สายตาเมื่อยล้าได้ จึงควรหลีกเลี่ยงค่ะ